Die wêreld in foto’s – 15 Februarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Sekuriteitswag drink Donderdag water buite ŉ Nirav Modi-juweliersboetiek in Moembaai, Indië. Dié land ondersoek beweerde bankbedrog van $1,8 miljard ná ŉ juwelier na bewering valse bankdokumente gebruik het om oorsese lenings te bekom. (Foto: Rajanish Kakade, AP) Werkers eet kluitjies tydens die Lentefees by die konstruksieterrein van die Xi’an-metrolyn- 4 in Xi’an, China. Dié groep mans werk ten spyte van die feesvieringe. (Foto: Liu Xiao, Xinhua) Noord-Koreaners in aksie by die swembad van die Changgwang Gesondheidssentrum in Pyongyang, Noord-Korea, ter herdenking van die geboorte van die ontslape leier, Kim Jong il. (Foto: Jon Chol Jin, AP) Mense bid en lê blomme neer by ŉ monument vir soldate wat in die oorlog van 1979-1989 in Afganistan vermoor is, ter herdenking van die onttrekking van Sowjet-troepe uit die land in die hoofstad van Kief. Die laaste onttrekking van die Sowjet-leër uit Afganistan het op 15 Februarie 1989 plaasgevind, ná ŉ oorlog van 10 jaar in ŉ mislukte poging van die Sowjet-regering om die land oor te neem. Sowat 3 360 Oekraïnse soldate is in dié oorlog doodgemaak. (Foto: Efrem Lukatsky, AP) Dansers voer ŉ leeudans uit op die plein in die Royal Palace, ter viering van die Chinese Nuwe Jaar in Phnom Penh, Kambodja. (Foto: Mao Pengfei, Xinhua)